హైదరాబాద్  (ఆంధ్రజ్యోతి):  రాష్ట్రంలో చిన్న తరహా  ఖనిజ నిక్షేపాల తవ్వకాల అనుమతి లైసెన్స్ల జారీ నిబంధనల్లో పలు మార్పులు చేస్తూ తెలంగాణ ప్రభుత్వం బుధవారం ఉత్తర్వులు జారీ చేసింది. కేంద్ర పర్యావరణ, అటవీ వాతావరణ మార్పులు మంత్రిత్వ శాఖ ఆదేశాలకు అనుగుణంగా రాష్ట్ర, జిల్లా స్థాయిల్లో ఆయా ప్రాంతాల్లోని భూగర్భ నిక్షేపాల తవ్వకాలకు అనుమతి కోసం లైసెన్స్ల జారీపై నిబంధనలు సవరిస్తూ తెలంగాణ రాష్ట్ర పరిశ్రమలు, గనుల శాఖ ముఖ్య కార్యదర్శి జయేష్ రంజన్ ఉత్తర్వులు విడుదల చేశారు. ఖనిజ నిక్షేపాల తవ్వకాల కోసం హెక్టార్ల కొద్ది విస్తీర్ణం గల గనులను లీజుకు తీసుకుని ఏళ్ల తరబడి నుంచి స్వాధీనంలో ఉంచుకుని పరిమితి మించి తవ్వకాలు చేపడుతూ పర్యావరణ సమస్యలకు కారణమవుతున్న లీజుదారులను కట్టడి చేయడానికి గనుల లీజు లైసెన్సుల జారీ విధానాన్ని సవరించినట్టు ప్రభుత్వం ప్రకటించింది. ప్రధానంగా ఆయా ప్రాంతాల్లోని ఖనిజ నిక్షేపాలు, భూగర్భ వనరులను  వెలికితీయడానికి  లీజుకు తీసుకున్న లైసెన్స్దారులు కచ్చితంగా నిబంధనలు పాటించి తీరాలని,, బ్లాస్టింగ్, రవాణా తదితర సందర్బాల్లో అవసరమైన జాగ్రత్త చర్యలు తీసుకునే విదంగా నిబంధనల్లో మార్పులు చేస్తూ  ప్రభుత్వం  ఆదేశాలు జారీ చేసింది.
hyderabad  (aandhrajyoti):  rashtramlo chinna taraha  khanija nikshepaala tavvakaala anumati licensla jaarii nibandhanallo palu maarpulu chestu telamgaana prabhutvam budhavaaram uttarvulu jaarii chesindi. kendra paryaavarana, atavi vaataavarana maarpulu mantritva saakha aadesaalaku anugunamgaa rashtra, jilla sthaayillo aayaa praantaallooni bhugarbha nikshepaala tavvakaalaku anumati kosam licensla jaareepai nibandhanalu savaristuu telamgaana rashtra parisramalu, ganula saakha mukhya kaaryadarsi jayesh ranjan uttarvulu vidudala chesaru. khanija nikshepaala tavvakaala kosam hectarla koddi vistiirnam gala ganulanu leejuku teesukuni ella tarabadi nunchi swaadheenamlo unchukuni parimiti minchi tavvakaalu chepadutu paryaavarana samasyalaku kaaranamavutunna leejudaarulanu kattadi cheyadaaniki ganula leeju licensula jaarii vidhaanaanni savarinchinattu prabhutvam prakatinchindi. pradhaanamgaa aayaa praantaallooni khanija nikshepaalu, bhugarbha vanarulanu  velikiteeyadaaniki  leejuku teesukunna laisensdaarulu kachitamgaa nibandhanalu paatinchi tiiraalani,, blasting, rawana taditara sandarbaallo avasaramaina jaagratta charyalu teesukune vidamgaa nibandhanallo maarpulu chestu  prabhutvam  aadesaalu jaarii chesindi.